Jakob Ingebrigtsen

Jakob Asserson Ingebrigtsen (født 2000) er en norsk friidrettsutøver som representerer Sandnes Idrettslag. Han ble olympisk mester på 1500 meter i Tokyo i 2021 med ny olympisk rekord på 3.28,32. Han ble olympisk mester på 5000 m i Sommer-OL 2024 i Paris. Ingebrigtsen ble U20-europamester på 5000 meter og 3000 meter hinder i 2017, og vant 1500 meter og 5000 meter i EM i friidrett 2018, 2022 og 2024. I 2022 fikk han også sølv på 1500 meter både i VM innendørs og utendørs. Han har også sju EM-gull innendørs, fra 2019, 2021, 2023 og 2025.

Han er en av de raskeste mellomdistanseløperne i verden. Per september 2023 innehar han verdensrekorden på 1500 meter innendørs (3.30,60), og europarekorden på 1500 meter (3.26,73) og en engelsk mil (3.43,73) og verdensrekorden på 3000 meter (7.17,55) utendørs. Han har også bestenoteringen i verden på 2000 meter og på to engelske mil.

 Idrettskarriere 
 Før 2013 
Syv år gammel løp han 60 meter på 10,37, og 10 år gammel løp han 8 km på 29:56.Sandnes IL - Avslutningsstevne på Sandnes stadion 30.09.08 , besøkt 13. mai 2015.Adressa.no - Hvorfor løper Jakob så fort? , besøkt 12. mai 2015. Han deltok i Mai-lekene 2011, der Sandnes IL kom på sjetteplass på 4 × 60 meter stafett i klassen G11-12.Haugesund IL - Mailekene 2011, besøkt 13. mai 2015. Elleve år gammel vant han 5 km i G12-13-klassen i Furumomila. Han løp på tiden 17:19.GTI Stabanger - Håvard (15) ny spennede GTI løper , besøkt 13. mai 2015.

I januar 2012 deltok han også i KM i langrenn, der han kom på tredjeplass i klassen G12 på 2 km klassisk, med 19 deltakere.Feed Skiarena - KM klassisk Resultatliste Feed skiarena 15.01.2012, besøkt 13. mai 2015. Han kom på 4.-plass på 2 km fristil.Avisen Agder - KM fristil Offisiell resultatliste Feed skiarena 14.01.2012 , besøkt 13. mai 2015. I mars 2012 vant han klassen G12 i Sandtangløpet, der han løp 600 meter på 1:47,2.Bryne Friidrettsklubb - Resultater fra Sandtangløpet 24. mars 2012, besøkt 13. mai 2015. I Mai-lekene i mai fikk han bestemannspremien i klassen løp, G11–14, med tiden sin på 1:36,45 på 600 meter. Han vant sin klasse i Furumomila 2012, da han løp 5 km på 16:43.Klevstul Chronicles - Furumomila (2012) , besøkt 13. mai 2015.

Elleve år gammel ble han testet på Universitetet i Stavanger, der han fikk målt maksimalt oksygenopptak på 68 ml/kg/min.

 2013 
Ingebrigtsen åpnet med å vinne 800 meter i et innendørsstevne i Deep Ocean Arena, der han løp 800 meter på 2.11,93 og vant klassen G13.Haugesund IL - Deep Ocean Arena Haugesund 06.1.2013, besøkt 13. mai 2015. Han kom på annenplass på 60 meter i G13-klassen i Huyndai Indoor Games, med tiden 8,36.Yumpu.com - Huyndai Indoor Games 2013, besøkt 14. mai 2015. Han ble presentert i TVNorge-serien Morgendagens idrettshelter denne sesongen.

I juni vant han 1500 meter i 13-årsklassen i Världsungdomsspelen i Göteborg, med tiden 4.34,96.Track and Field - Världsungdomsspelen 2013-06-28/30 Ullevi, Göteborg, besøkt 14. mai 2015. Han forbedret 800-metertiden sin til 2.04 på forsommeren.Aftenposten.no - Går for Bislett-rekord, besøkt 15. mai 2015. I motbakkeløpet Urdalsnipa Opp i august kom han på tredjeplass sammenlagt, og han vant klassen 11–14 år i Arborettrimmen i oktober.Sandnes IL - Arborettrimmen , besøkt 15. mai 2015. Etter alle fire løpene i Arborettrimmen fikk han også bestemannspremien sammenlagt.Kondis.no - Henrik Ingebrigtsen i EM-form, besøkt 15. mai 2015.

 2014 
2014 startet med Nyttårsløpet i Egersund, der han vant den 5,1 km lange løypa på tiden 17,39.Kondis.no - Fine forhold i Nyttårsløpet i Egersund, besøkt 15. mai 2015. I februar deltok han i Pingvinlekene på Fana, der han satte ny norske aldersrekord for 14-åringer på 1500 meter, med tiden 4.05,29. I Siddisløpet i mai kom han på fjerdeplass sammenlagt for alle aldersklasser, da han løp 8,2 km på 25.59.Kondis.no - Strålende forhold i Siddisløpet, besøkt 15. mai 2015. Dagen etter kom han på annenplass i terrengløpet Bersevatnet rundt, kun slått av Torstein Tengsareid.Kondis.no - Bersevatnet rundt i strålende vær, besøkt 15. mai 2015.

Den 14. juni deltok han i Tyrvinglekene, der han kom på annenplass på 2000 meter, bak Albert Sperstad.Kondis.no - Henrik Ingebrigtsen-show i Tyrvinglekene, besøkt 15. mai 2015. Han deltok igjen i Världsungdomsspelen 2014, og denne gangen vant han 800 meter, og kom på annenplass på 2000 meter.Norsk Friidrett - Løp på høyt nivå i Göteborg , besøkt 15. mai 2015. Han vant voksenklassen i sentrumsløpet i Egersund i september, og han vant 11-14-årsklassen i Arborettrimmen i november.Kondis.no - Jakob Ingebrigtsen suveren i sentrumsløpet i Egersund, besøkt 15. mai 2015.Spirit Friidrett - Filip Ingebrigtsen - sjokk tid i Arborettrimmen , besøkt 15. mai 2015. I Høstlekene 2014 i september satte han ny norsk aldersrekord i 14-årsklassen på 1500 meter utendørs med tiden 4.05,49.Friidrett1 - Aldersrekorder i helgen, besøkt 16. mai 2015. Han vant også 14–15-årsklassen i Furumomila på Geithus i oktober.Sandefjords Blad - Tvilling slo tvilling med 14 hundredeler - og løp fra alle de 725 andre, besøkt 16. mai 2015. Løypa var på 5 km, og han løp på 15.27,2.

 2015 
I et innendørsstevne i Sandnes 11. januar løp han 800 meter på tiden 1.56,69, som er like bak den norske 15-årsrekorden utendørs (1.56,3), satt i 1977.Kondis.no - Storløp av Jakob Ingebrigtsen på 800 m innendørs, besøkt 16. mai 2015. Helgen etter satte han ny personlig rekord på 800 meter innendørs med tiden 1:56,54.Sandnesposten - Tre ganger Ingebrigtsen på startstreken , besøkt 16. mai 2015. I KM innendørs 1. februar stilte han i seniorklassen, der han vant både 800 meter og 3000 meter.Aftenposten - Henrik Ingebrigtsens 14-årige bror banket alle seniorløperne, besøkt 16. mai 2015. 3000 meter løp han på 8.36,61.

Han vant BDO-mila på Ålgård i mai, foran Ragnar Stølsmark og Torstein Tengsareid.Kondis.no - Jakob Ingebrigtsen og Elise Molvik vant BDO-mila på Ålgård, besøkt 16. mai 2015.

I Hamar Grand Prix 23. mai vant han 1500 meter for gutter 15/16 år overlegent på ny aldersrekord for 15-åringer: 3.57.58. Denne tiden forbedret han på Jessheim 4. juni, der han løp på 3.50,57.Aftenposten.no - Utrolig rekord av Jakob Ingebrigtsen (14): - Helt hinsides, besøkt 4. juni 2015. Han satte to nye aldersrekorder Tyrvinglekene i juni, med 1.53,83 på 800 meter og 8.25,90 på 3000 meter.Aftenposten.no - Nok en rekord for Jakob Ingebrigtsen, besøkt 14. juni 2015.Aftenposten.no - Ny rekord for supertalentet Jakob (14), besøkt 14. juni 2015.

Han satte ny personlig rekord og verdensrekord for 14-åringer i Värdensungdomsspelen i Göteborg 4. juli, da han løp 1500 meter på 3:49,71.Aftenposten.no - Jakob Ingebrigtsen (14) brøt ny barriere, besøkt 4. juli 2015. Tiden holdt til tredjeplass i seniorklassen. Han deltok også i NM i friidrett 2015 (senior), og kom der på niendeplass på 1500 meter. I Junior-NM i friidrett 2015 deltok han i U20-klassen, og kom der på andreplass på 1500 meter, kun slått av Henrik Irgens Gravdal. Han ble tatt ut til å delta i Nordisk juniormesterskap i friidrett 2015 (Nordic U20 Match & Championships), og han løp der inn til sølv på 1500 meter, to hundredeler bak Andreas Kramer fra Sverige. Rett før sin 15-årsdag forbedret han sin personlige rekord på 800 meter, og satte ny verdensrekord for 14-åringer, da han løp på 1:52,60 på Bislett.Aftenposten.no - Jakob Ingebrigtsen (14) avsluttet med nok en verdensrekord, besøkt 3. juni 2016.

I Ungdomsmesterskapet i friidrett 2015 vant han 2000 meter i G15-klassen med ny verdensrekord for 14-åringer, på 5:24,41.Kondis.no - UM 2015 - Jakob Ingebrigtsen med verdensrekord på 2000 m, besøkt 5. februar 2018. Han vant også 800 meter, 300 meter hekk og 1500 meter hinder.AndRo Data - UM 2015, besøkt 5. februar 2018. 

Den 7. november 2015 vant han nordisk mesterskap i terrengløp i Göteborg med 18.27 på 6 km. Han vant også lagkonkurransen sammen med Stian Øvergaard Aarvik og Sigurd Skjeseth.Yngstemann reddet Norges ære. friidrett.no (7. november 2015)

 2016 
Han deltok i seniorklassen i NM i terrengløp 2016, og løp inn til NM-sølv, kun slått av Hans Kristian Fløystad.Friidrett1 - Jakob Ingebrigtsen imponerte stort i NM i terrengløp , besøkt 3. juni 2016. Her deltok han også i lagkonkurransen, der han vant gull sammen med Narve Gilje Nordås. I Norwegian Grand Prix på Hamar 18. mai satte han personlig rekord på 800 meter, med tiden 1.52,05.Friidrett1 - The Ingebrigtsens frontfigurene under Norwegian Grand Prix , besøkt 28. mai 2016. Tiden var ny norsk aldersrekord, og oppfylte kravet til Ungdoms-EM i friidrett 2016. Tiden plasserte ham også på femteplass på listen over U18-utøvere i Europa hittil i 2016.

Den 28. mai løp han 1500 meter i IFAM-stevnet i Belgia, og satte personlig rekord og ny uoffisiell verdensrekord på 1500 meter for 15-åringer, med tiden 3.45,50.NRK.no - Jakob (15) slo 35 år gammal verdsrekord, besøkt 28. mai 2016. I det nasjonale stevnet under Bislett Games 9. juni senket han denne ytterligere, til 3.42,44, og kom på niendeplass på denne distansen.VG.no - Pappa gir ikke Jakob lov til å løpe EM, besøkt 10. juni 2016.

I Världsungdomsspelen 2016 i juli vant han 1500 meter, med tiden 3.48,42, og han fikk også sølv på 800 meter, bak svenske Joakim Andersson.Track and Field - Världsungdomsspelen 2016-07-01/03, besøkt 11. desember 2016. Han nådde finalen på 1500 meter i junior-VM i friidrett 2016 i Bydgoszcz i Polen, og løp inn til niendeplass. Senere i juli deltok han i NM i friidrett 2016. Der fikk han bronse på 1500 meter, og kom på femteplass på 800 meter.

Han fikk tre medaljer i junior-NM i friidrett 2016; han vant 1500 og 5000 meter, og fikk sølv på 800 meter, bak Markus Einan. I Ungdomsmesterskapet i friidrett 2016 vant han 800 meter, 3000 meter og 1500 meter hinder i G16-klassen, og fikk bronse på 300 meter hekk.

I desember deltok han i EM i terrengløp 2016 i Chia på Sardinia, og vant der U20-klassen individuelt.

 2017 
Ingebrigtsen vant 800 meter i G17-klassen i Ungdomsmesterskapet innendørs 2017, og sprang på 1.52,91. Han vant også 1500 meter, med ny personlig rekord på 3.51,91.

Han deltok i Diamond League-stevnet Prefontaine Classic i Eugene, og løp der inn på 3.58.07, som var ny personlig rekord på én engelsk mil. Han ble også den yngste utøveren noen sinne som løp én engelsk mil raskere enn 4 minutter.TV2.no - Jakob Ingebrigtsen ble historisk, besøkt 27. mai 2017. Tiden ga en ellevteplass totalt i dette løpet. I gateløpet «Il Miglo de Roma» kom han på tredjeplass, med storebror Filip på førsteplass. Løpet var en engelsk mil, og Jakob Ingebrigtsen løp på 4.00,71.

Han fulgte opp framgangen i Bislett Games 15. juni, da han vant U20-feltet på en engelsk mil med tiden 3.56,29, som var uoffisiell verdensrekord for 16-åringer. Tiden var også god nok til å slette verdensrekorden for 17-åringer, en rekord som til da ble holdt av Steve Cram.NRK.no - Hindret av haren i nytt superløp, besøkt 15. juni 2017.VG.no - Ny verdensrekord av Jakob (16) på drømmemila, besøkt 15. juni 2017. Den 6. juli løp han 5000 meter på 13:49,48 i Boysen Memorial på Bislett Stadion; dette var en forbedring av hans egen personlige rekord med nesten 50 sekunder, og var under kvalifiseringskravet til U20-EM i friidrett 2017.Aftenposten.no - Jakob Ingebrigtsen smadret egen personlig rekord med nesten 50 sekunder, besøkt 6. juli 2017.

Den 8. juli debuterte han på 3000 meter hinder i et seniorstevne i Kortrijk, Belgia. Målet var å kvalifisere seg til U20-EM på distansen, der kravet var 9.15. Ingebrigtsen vant og løp på 8.26.81 - mer enn fem sekunder under kvalifiseringsgrensen til senior-VM i friidrett. Det var også europeisk juniorrekord på distansen, norsk juniorrekord og U23-rekord. Han er også syvende beste nordmann på distansen noensinne. Etter løpet omgjorde far og trener Gjert Ingebrigtsen sin beslutning om ikke å sende sønnen til senior-VM allerede det året. 

I U20-EM i friidrett i Grosseto i Italia falt han i nest siste sving på 1500 meter, og endte på åttendeplass. Noen timer senere løp han inn til gull på 5000 meter, med tiden 14:41,67, ca 3 sekunder foran spanske Tariku Novales. Han vant også 3000 meter hinder, med tiden 8:50,00.

Ingebrigtsen ble stemt frem som julimåneds mannelige friidrettsutøver i Europa etter å ha blitt nominert av det europeiske friidrettsforbundet.

Han representerte Norge i VM i friidrett 2017 på 3000 meter hinder. Dette var fjerde gang han løp denne øvelsen i konkurranse. Han lå på sjetteplass i sitt forsøksheat før det siste hinderet, men falt i det siste hinderet, og løp inn til 11.-plass i sitt heat. Han løp på 8:34,88 og fikk 27. beste tid, og gikk ikke til finalen.Dagbladet.no - Jakob Ingebrigtsen falt i siste hinder i forsøket. Ute av VM, besøkt 24. august 2+17. Han løp 800 meter i «Young Diamonds Challenge» i forkant av Diamond League-finalen i Zurich, og kom der på andreplass med ny personlig rekord på 1:49,40. Dette var norsk U17-rekord, og første gang han løp under 1:50.

Den 25. august vant han 5000 meter i NM i friidrett 2017, med ny personlig rekord på 13:35,84. Dette var hans første seniorgull i NM.NRK.no - Pappa Gjert etter sonens første NM-gull: – Ekstremt etter alle målestokkar, besøkt 25. august 2017. Den 10. desember forsvarte han sitt EM-gull i terrengløp for U20 i Šamorín i Slovakia.

I Ungdomsmesterskapet i friidrett 2017 vant han 3000 meter, og fikk sølv på 400 meter, bak Sigurd Tveit. Dette var første gang han løp 400 meter i et mesterskap.NRK.no - Ingebrigtsen slått i UM, besøkt 4. februar 2018.

 2018 
mini|right|I EM i friidrett 2018 i Berlin vant Jakob gull på både 1500 og 5000 meter.
Han deltok i NM i friidrett innendørs 2018. Han vant 1500 meter, med ny personlig rekord på 3:42,75.Aftenbladet.no - Nå er Jakob (17) nest best i Europa også blant seniorene , besøkt 4. februar 2018. Han vant også 3000 meter, med ny personlig rekord på 7:56,74.Aftenposten.no - Jakob Ingebrigtsen satte ny Europa-rekord: – Nå har jeg brutt en ny grense, besøkt 4. februar 2018. Dette var ny europeisk juniorrekord - ingen europeisk junior hadde tidligere løpt under 8 minutter.TV2.no - Jakob Ingebrigtsen (17) brøt ny drømmegrense, besøkt 4. februar 2018. På 800 meter fikk han sølv, bak Thomas Roth.

Utendørs debuterte han i Payton Jordan Cardinal Invitational i California 3. mai, og vant der 1500 meter med ny personlig rekord på 3:39,06. Han greide dermed også EM-kravet, som var 3:39,50.Friidrett.no - Jakob Ingebrigtsen 3:39.06 - Henrik Ingebrigtsen 13:16.97, besøkt 4. mai 2018.

I Bislett Games den 7. juni løp han inn til nok en ny personlig rekord på 1500 meter med tiden 3:36,06. Det var hele tre sekunder bedre enn hans forrige rekord.NRK.no - Jakob Ingebrigtsen knuste sin personlige rekord, besøkt 21. juli 2018.

Han kom på 4. plass på 1500 meter i Diamond League-stevnet i Monaco 20. juli, med tiden 3:31,18. Dette er ny europarekord for U20 og verdensrekord for U18. I samme løp satte broren Filip ny norsk rekord med tiden 3:30,01.NRK.no - Det var disse tidene jeg hadde håpet å løpe om 5-10 år, besøkt 21. juli 2018. Han deltok i U20-VM i friidrett 2018, og kom der på andreplass på 1500 meter, bak George Manangoi, og han fikk bronse på 5000 meter ned ny europeisk juniorrekord på 13:20,78. 

I august representerte han Norge i EM i friidrett 2018 i Berlin, der han vant 1500 meter, 17 år gammel. Han ble med det tidenes yngste mannlige europamester i friidrett.Norges friidrettsforbund - Jakob Ingebrigtsen tidenes yngste europamester, besøkt 10. august 2018. Dagen etter vant han også 5000 meter, foran Henrik Ingebrigtsen og Morhad Amdouni. Jakob løp på 13,17,06, som var ny U20-europarekord. Han representerte Europa i Kontinentalcupen i friidrett 2018, og kom der på tredjeplass på 1500 meter.

I desember vant han U20-klassen i EM i terrengløp 2018 i Tilburg i Nederland.

 2019 
Etter treningsleir i Sør-Afrika sesongdebuterte han den 10. februar i Nordisk mesterskap i friidrett innendørs 2019. Der vant han 1500 meter, med ny personlig rekord, norsk rekord og nordisk rekord på 3:36.21. Tiden var også europeisk juniorrekord innendørs og den nest raskeste tiden i verden så langt i 2019.Norges Friidrettsforbund - Norsk rekordras under Nordenkampen, besøkt 10. februar 2019.

Den 20. februar vant han 1500 meter i PSD Bank Meeting Dusseldorf, som var det sjette stevnet i IAAF World Indoor Tour 2019. Han løp på 3.36,02, som var ny juniorverdensrekord (U20), og han spurtslo Samuel Tefera, som fire dager tidligere satte verdensrekord på denne distansen, med 3.31,04.VG.no - Jakob Ingebrigtsen med juniorverdensrekord, besøkt 21. februar 2019.BBC Sport - Samuel Tefera: Ethiopian teenager breaks 22-year-old 1500m world record, besøkt 21. februar 2019.

Han valgte å delta på både 1500 og 3000 meter i EM i friidrett innendørs 2019 i Glasgow. Han måtte løpe forsøksheat på begge distanser på dag 1, og fikk bestetid på begge distansene. På 3000 meter satte han ny europeisk U20-rekord med tiden 7:51,20. Han vant finalen på 3000 meter, foran Chris O'Hare og Henrik Ingebrigtsen. I finalen på 1500 meter ble han nummer to, bak polske Marcin Lewandowski.

Utendørs debuterte han i VM i terrengløp 2019 i Danmark, der han kom på 12.-plass i juniorklassen. På bane debuterte han i Diamond League-stevnet i Stockholm, og løp der inn til tredjeplass på 1500 meter. Tiden hans ble 3:37,30. Han kom på sjetteplass på 1 mile i Diamond League-stevnet Bislett Games, og løp også 1 mile i Prefontaine Classic, der han satte personlig rekord på 3:51,30 og løp inn til tredjeplass. I Athletissima-stevnet i Sveits satte han ny personlig rekord og europeisk U20-rekord på 1500 meter, da han løp inn til andreplass med tiden 3:30,16.Aftenposten.no - Jakob Ingebrigtsen med ny personlig rekord: – Det er enormt, besøkt 5. juli 2019.

Norge deltok i First League i Lag-EM i friidrett 2019, og Ingebrigtsen vant der 1500 meter med tiden 3:43,43, foran Paulo Rosário fra Portugal og Simas Bertasius fra LitauenVG.no - Gjert godkjenner Jakobs vinking før mål, besøkt 10. august 2019..

I VM i friidrett i Doha løp Ingebrigtsen seg i utgangspunktet til finalen på 5000 meter med en trygg 4.-plass i kvalifiseringsheatet på tiden 13:25,20.SAMTLIGE INGEBRIGTSEN-BRØDRE TIL FINALE PÅ 5000 METER: - FANTASTISK, besøkt 27. september 2019, En time senere ble han diskvalifisert etter en britisk protest på grunn av at han hadde tråkket utenfor banen.https://www.dagbladet.no/sport/sjokkbeskjed---jakob-ingebrigtsen-disket/71650463 Norges Friidrettsforbund anket, og appellutvalget omgjorde juryens beslutning, slik at Ingebrigtsen fikk løpe finalen sammen med brødrene Henrik Ingebrigtsen og Filip Ingebrigtsen, som begge som gikk videre fra det andre kvalifiseringsheatet. I finalen endte han på femteplass etter at han ledet i siste sving.

Den 19. oktober satte han norsk rekord på 10 km med 27:54, da han vant Hytteplanmila 2019 i Ringerike.NRK.no - Kom for sent til start - så satte han norsk rekord, besøkt 19. oktober 2019. Hans siste løp som junior var EM i terrengløp 2019, der han vant juniorklassen individuelt for fjerde år på rad.VG.no - Nytt terrengløp-gull for Jakob Ingebrigtsen etter utklassing, besøkt 21. mai 2020. Imidlertid skadet han en setemuskel på vei inn mot mål, pådro seg en belastningsskade, og måtte stå over den kommende innendørssesongen.Nettavisen - En plagsom skade og stor belastning i fjor gjør at Jakob Ingebrigtsen endrer planer for ikke å gamble med OL-formen. Han dropper innendørssesongen, melder NRK, besøkt 21. mai 2020.

 2020 
mini|right|Jakob Ingebrigtsen på vei inn til mål under Hytteplanmila 2020 på Ringerike.
Hans første konkurranse i 2020 var Spirit friidrettsklubbs 5 km gateløp på Forus i Stavanger 20. mai, og han vant dette løpet foran storebroren Henrik Ingebrigtsen, med Per Svela på tredjeplass. Jakob Ingebrigtsen løp på 13:28, som var norsk bestenotering på denne distansen.NRK.no - Ingebrigtsen med norsk bestenotering, besøkt 21. mai 2020.Aftenposten.no - Jakob Ingebrigtsen: - Kunne prøvd på europeisk rekord, men ville vært feil, besøkt 21. mai 2020.

På grunn av koronaviruspandemien ble Diamond League 2020 utsatt, og det ble færre stevner enn planlagt. Dessuten ble formatet endret, slik at hvert stevne var frittstående stevner, og ingen sammenlagtvinner ble kåret. Under Diamond League-stevnet i Monaco, Herculis 2020, løp Jakob Ingebrigtsen på 3:28,68 på 1500 meter, og han ble dermed første nordmann under 3:30,00. Han satte samtidig ny norsk rekord, ny europeisk rekord (senior) og ny verdensrekord for U20. Dette gjorde ham til verdens åttende raskeste løper på distansen gjennom tidene. Under BAUHAUS-galan 2020 kom han på andreplass på 1500 meter, under Memorial Van Damme 2020 vant han 1500 meter, og han kom på andreplass på 3000 meter under Golden Gala.World Athletics - Jakob Ingebrigtsen - Results, besøkt 10. februar 2021. 

Han deltok i NM i friidrett 2020, og vant der 800 og 1500 meter. I oktober deltok han i Hytteplanmila 2020, men måtte gi opp å oppnå et godt resultat der, og løp inn til 61.-plass.Aftenposten.no - Jakob Ingebrigtsen nesten syv minutter bak vinneren, besøkt 10. februar 2021. Det viste seg at han hadde løpet med et forkjølelsesvirus i kroppen.ABC Nyheter - Jakob Ingebrigtsen løp med virus i kroppen, besøkt 10. februar 2021.

 2021 
Ingebrigtsen sesongåpnet under innendørsstevnet Meeting Hauts-de-France Pas-de-Calais i Frankrike den 9. februar, og satte der norsk og europeisk rekord på 1500 meter med 3:31,80. Den 5. mars vant han 1500 meter under EM i friidrett innendørs 2021 i Toruń, etter at han først ble diskvalifisert for å trå innenfor lista, men Norge la inn protest på diskvalifiseringen, og denne protesten ble hørt. Han vant dermed 1500 meter, foran Marcin Lewandowski og Jesús Gómez. To dager senere vant han også 3000 meter. 

Utendørs deltok han i British Grand Prix, som var første stevne i Diamond League 2021. Der vant han 1500 meter på tiden 3:36,27. Den 10. juni vant han 5000 meter under Diamond League-stevnet i Firenze, med tiden 12:48,45, og satte med det ny europeisk rekord på denne distansen.Aftenposten.no - Fantastiske Jakob Ingebrigtsen satte Europarekord og vant i Firenze, besøkt 10. juni 2021.

Under Sommer-OL 2020 tok han gull på 1500 meter etter å ha slått Timothy Cheruiyot for første gang, og satte også olympisk og europeisk rekord på distansen med 3:28,32. Etter OL deltok han i Diamond League-stevnet Prefontaine Classic, og satte der norsk rekord, stevnerekord og Diamond League-rekord på 1 mile, med tiden 3:47,24. Han vant også 3000 meter under Athletissima i Lausanne, og var kvalifisert til Diamond League-finalen, som var Weltklasse Zürich 2021. Der kom han på andreplass på 1500 meter, bak Timothy Cheruiyot. 

Han vant 1500 meter under NM i friidrett 2021, og fikk der kongepokalen, for andre år på rad. I desember deltok han i EM i terrengløp 2021, for første gang som senior, og fikk der gull individuelt og bronse i lagkonkurransen.

 2022 
Ingebrigtsen sesongdebuterte innendørs i Liévin i Frankrike 17. februar, og vant 1500 meter med ny innendørs verdensrekord på 3:30,60. Dette var hans første verdensrekord som seniorløper.TV2.no - Jakob Ingebrigtsen satte verdensrekord innendørs, besøkt 18. februar 2022. I mars deltok han i VM i friidrett innendørs 2022. Han løp inn til sølv på 3:33,02, bak Samuel Tefera fra Etiopia.

Utendørs debuterte han i et stevne i California, der han vant 5000 på tiden 13:02,03, som var under kvalifiseringskravet til VM i friidrett 2022. Tiden var også årsbeste i verden.VG.no - Jakob Ingebrigtsen inn til årsbeste i verden - enkelt under VM-kravet I VM i friidrett i Eugene ble Ingebrigtsen nummer to på 1500 meter, 24 hundredeler bak briten Jake Wightman.
I det samme mesterskapet ble han verdensmester på 5000 meter med tiden 13.09,24 og med en siste runde på 53,93.Oregon 2022 - Final - 5000 METRES MEN

I EM i friidrett 2022 i München tok Ingebrigtsen gull på 5000 m og 1500 m. I Diamond League-stevnet i Lausanne 26. august løp Ingebrigtsen inn til årsbeste i verden på 1500 m med tiden 3.29,05. Under Diamond League-finalen 8. september 2022, Weltklasse Zürich, løp Ingebrigtsen inn til seier med ny årsbeste i verden på 1500 m med tiden 3.29,02. Han fikk med dette sin første seier i Diamond League og Norges tredje etter Andreas Thorkildsen og Karsten Warholm.

 2023 
Den 10. juni, under Diamond League i Paris, satte han ny bestenotering i verden på den uortodokse distansen to engelske mil med 7.54,10. Han slo da den gamle rekorden til Daniel Komen fra Kenya på 7.58,61 fra 1997. Underveis passerte han 3000 meter på 7.23,8. World Athletics satte tiden 7.24,00 som ny europarekord. I Bislett Games forbedret Ingebrigtsen sin egen europarekord på 1500 meter med tiden 3.27,95. I Diamond League-stevnet i Chorzów i Schlesien 16. juli forbedret han rekorden ytterligere til 3.27,14.

I VM i friidrett i Budapest gjentok Ingebrigtsen bedriften fra året før og tok sølv på 1500 meter bak britiske Josh Kerr, og gull på 5000 meter.

Under et stevne i Brüssel 8. september 2023 satte Ingebrigtsen ny verdensrekord på 2000 meter med 4.43,13. Det var ett sekund og 66 hundredeler bedre enn Hicham El Guerroujs gamle rekord fra 1999. Få dager senere, 17. september, løp han inn til seier i Diamond League-finalen i Eugene, Oregon på ny europeisk rekord, 3.43,73 på en engelsk mil. Resultatet var kun seks tideler fra verdensrekorden, og det var tidenes tredje beste løp på distansen. Dagen etter forbedret han sin egen europarekord på 3000 meter i samme stevne. Han vant med tiden 7.23,63, ett hundredels sekund foran etioperen Yomif Kejelcha.

 2024 
Ingebrigtsen to gull i EM i friidrett i Roma. På seks EM-starter har han seks gull: tre på 5000 m og tre på 1500 m. På 1500 m satte han mesterskapsrekord med 3.31,95.

Under NM på hjemmebane på Sandnes stadion 27.–29. juni, vant Ingebrigtsen 1500 m med 3.34,03 og satte banerekord. Han vant også 5000 m, og han ble tildelt kongepokalen. 12. juli 2024 løp Ingebrigtsen til ny europarekord på 1500 meter med 3.26,73, under Diamond League-stevnet i Monaco.

Han deltok som gullfavoritt på både 1500 og 5000 meter under Sommer-OL 2024 i Paris. På 1500 meter var Ingebrigtsen forsvarende mester og hadde et knapt favorittstempel i tøff konkurranse med blant andre regjerende verdensmester Josh Kerr. I frykt for motstandernes spurtegenskaper og opplevelse av meget god form selv, tok Ingebrigtsen tidlig føringen i løpet. De andre løperne slapp ikke ryggen hans og løpet viste seg å bli et prefekt opptrekk til de tre løperne Cole Hocker, Kerr og Yared Nuguse, i plasseringsrekkefølge, som alle satte personlige rekorder og Ingebrigtsen kom inn som nummer 4. På 5000 meter senere i mesterskapet var Ingebrigtsen i særklasse og ble olympisk mester 2 sekunder foran kenyaneren Ronald Kwemoi. Ingebrigtsen ble dermed andre  nordmann med to individuelle OL-gull i friidrett.

Under Diamond League-stevnet Kamila Skolimowska Memorial i polske Chorzów 25. august 2024 løp Ingebrigtsen inn til ny suveren verdensrekord på 3000 meter med 7.17,55, over tre sekunder bedre enn Daniel Komens gamle rekord på 7.20,67 fra 1996.

Den 15. september 2024 debuterte Ingebrigtsen på halvmaraton i København. Han passerte 10 km på norsk rekord 27.27, men greide ikke å henge med teten til mål og endte på 34.-plass.

 2025 
Sesongen 2025 begynte Ingebrigtsen oppsiktsvekkende med to verdensrekorder i ett løp under innendørsstevnet Meeting Hauts-de-France Pas-de-Calais i Liévin. Han løp en engelsk mil på ny rekord, 3.45,14, og passerte 1500 meter under gjeldende verdensrekord, med tiden 3.29,63.

Ingebrigtsen vant både 1500 m og 3000 m under EM i friidrett innendørs i Apeldoorn og gjorde det samme under VM i friidrett innendørs i Nanjing.

Utendørssesongen 2025 ble utsatt på grunn av en skade i akillesen, så han konkurrerte ikke utendørs før VM i friidrett 2025.VG.no - Usikkerhet rundt Jakob Ingebrigtsens sesongstart, besøkt 14. september 2025Aftenbladet - Jakob Ingebrigtsen er skadefri og VM-klar, besøkt 14. september 2025. Han løp kvalifiseringsheatet på 1500 meter under VM den 14. september, og kom der på åttendeplass i sitt heat, og gikk dermed ikke videre til semifinalen.VG.no - Internasjonale medier: «Forferdelig» Ingebrigtsen, besøkt 14. september 2025.

 Personlige rekorder 
 Bane  Øvelse  Resultat  IAAF poeng  Dato  Stevne, sted Utendørs 800 m  1.46.44  1130p  30. juni 2020  Oslo 1500 m   3.26,73 ER 1292p  12. juli 2024  Diamond League, Monaco Engelsk mil (1609 m)  3.43,73 ER  1284p  16. september 2023  Diamond League, Prefontaine Classic, Eugene 2000 m  4.43,13 WR* 1307p  8. september 2023  Diamond League, Brüssel 3000 m  7.17,55 WR*  1319p  25. august 2024  Diamond League, Chorzów, Polen 2 engelske mil (3218 m)  7.54,10 WR*  1304p  10. juni 2023  Diamond League, Paris 5000 m  12.48,45 NR  1252p  10. juni 2021  Golden Gala, Firenze 3000 m hinder  8.26,81 EJR  1136p  8. juli 2017Kortrijk Innendørs800m  1.52,01 1022p  4. februar 2018  Bærum1500m 3.30,60 WR  1292p 17. februar 2022  Liévin3000m 7.48,20 1150p  7. mars 2021  EM, Toruń Gateløp 5 km  13.28 NR  n/a  6. mai 2020  Per Halle Invitational, Stavanger 10 km  27.54 EJR/NR  n/a  19. oktober 2019  Hytteplanmila, Hole

WR* = Det noteres ikke offisielle verdensrekorder innen uortodokse distanser. Rekordene omtales derfor som bestenotering i verden, eller all time best.

 Ingebrigtsens 1500-løp under 3.30,00 
Den 12. juli 2024 løp Ingebrigtsen under 3.30,00 for tolvte gang i sin karriere. Tabellen under gir en oversikt over Ingebrigtsens løp under 3.30,00.

ResultatStedDatoÅr3.26,73 ERDiamond League, Monaco12. juli20243.27,14 ERDiamond League, Chorzów16. juli20233.27,95Bislett Games15. juni2023 3.28,32 OR   Sommer-OL Tokyo  7. august  2021 3.28,68  Diamond league, Monaco   14. august  20203.28,72Diamond League, Lausanne30. juni2023 3.29,02  Diamond league-finalen, Zürich  8. september  2022 3.29,05  Diamond league, Lausanne  19. juli  2022 3.29,25  Diamond league, Monaco   9. juli  2021 3.29,47  VM, Eugene  26. august  2022 3.29,65  VM, Budapest  23. august  20233.29,74Bislett Games30. mai2024

 Medaljer i norske mesterskap 
Plassering Øvelse ÅrGull  800 meter  2020Gull  1500 meter  2017, 2018, 2019, 2020, 2021, 2024Gull  5000 meter  2017, 2024Gull  3000 meter hinder  2017Gull  1500 meter innendørs  2018Gull  3000 meter innendørs  2018Gull  Terrengstafett  2016Sølv  3 km terrengløp  2016Sølv  800 meter innendørs  2018Bronse  800 meter  2017Bronse  1500 meter  2016

 Familie 
Han er yngre bror av friidrettsutøverne Henrik og Filip Ingebrigtsen, som sammen med faren, Gjert, utgjorde Team Ingebrigtsen, som også ble tittelen på en dokumentarserie på NRK som fulgte familien over flere år.

23. september 2023 giftet han seg med sin barndomskjæreste, Elisabeth Asserson og tok Asserson som mellomnavn. De har ett barn.

I forbindelse med bruddet med faren Gjert våren 2022 kom ikke brødrene med detaljer eller bakgunn for bruddet. Etter at Narve Gilje Nordås fikk stor fremgang med Gjert som trener, kom Gjert igjen tettere på miljøet rundt landslaget. Han fikk derimot ikke akkreditering fra friidrettsforbundet til VM i Budapest hvor Gilje Nordås vant bronse på 1500 meter. Dette skapte en del spekulasjoner i mediene, og i oktober 2023 sendte brødrene Jakob, Filip og Henrik Ingebrigtsen ut en felles uttalelse der de anklaget faren for aggressivitet, kontroll og psykisk og fysisk vold. De la til at faren hadde tatt fra dem gleden av å drive idrett. 

Saken ble anmeldt til politiet og selv om deler av anmeldelsene ble henlagt står Gjert Ingebrigtsen tiltalt på sju punkter for overtredelse av straffelovens paragraf 282, som gjelder mishandling i nære relasjoner. Jakob og ett av hans søsken er de fornærmede i saken.  Saken skal opp i retten i mars 2025.

 Referanser 
friidrett.no: NM 800 meter menn. 
friidrett.no: NM 1500 meter menn. 
friidrett.no: NM 5000 meter menn. 
friidrett.no: NM 3000 meter hinder menn. 
friidrett.no: NM 800 meter innendørs menn. 
friidrett.no: NM 1500 meter innendørs menn. 
friidrett.no: NM 3000 meter innendørs menn. 
friidrett.no: NM 3 km terrengløp menn. 

 Eksterne lenker 



  Min friidrettsstatistikk - Jakob Ingebrigtsen

Kategori:Personer fra Sandnes kommune
Kategori:Norske mellomdistanseløpere
Kategori:Norske motbakkeløpere
Kategori:Norske terrengløpere
Kategori:Olympiske mestere for Norge
Kategori:Olympiske mestere i friidrett
Kategori:Verdensmestere i friidrett for Norge
Kategori:VM-sølvmedaljevinnere i friidrett for Norge
Kategori:Verdensmestere i friidrett innendørs for Norge
Kategori:Europamestere i friidrett for Norge
Kategori:Europamestere i friidrett innendørs for Norge
Kategori:Norgesmestere i friidrett
Kategori:Junioreuropamestere i friidrett
Kategori:Juniornorgesmestere i friidrett
Kategori:Vinnere av Karolineprisen
Kategori:Ingebrigtsen-familien
Kategori:Friidrettsutøvere for Sandnes IL
Kategori:Deltakere for Norge under VM i friidrett 2017
Kategori:Deltakere for Norge under EM i friidrett 2018
Kategori:Deltakere for Norge under EM i friidrett innendørs 2019
Kategori:Deltakere for Norge under VM i friidrett 2019
Kategori:Deltakere for Norge under Sommer-OL 2020
Kategori:Friidrettsutøvere under Sommer-OL 2020
Kategori:Medaljevinnere under Sommer-OL 2020
Kategori:Deltakere for Norge under EM i friidrett innendørs 2021
Kategori:Deltakere for Norge under VM i friidrett innendørs 2022
Kategori:Deltakere for Norge under VM i friidrett 2022
Kategori:Deltakere for Norge under EM i friidrett 2022
Kategori:Deltakere for Norge under EM i friidrett innendørs 2023
Kategori:Deltakere for Norge under VM i friidrett 2023
Kategori:Verdensrekordsettere i friidrett
Kategori:Deltakere for Norge under EM i friidrett 2024
Kategori:Deltakere for Norge under Sommer-OL 2024
Kategori:Friidrettsutøvere under Sommer-OL 2024
Kategori:Medaljevinnere under Sommer-OL 2024
Kategori:Deltakere for Norge under EM i friidrett innendørs 2025
Kategori:Deltakere for Norge under VM i friidrett innendørs 2025
Kategori:Diamond League-vinnere
Kategori:Deltakere for Norge under VM i friidrett 2025